《浣溪沙 赋白秋海棠》
清代·张祥河

凉梦如烟傍夕昏。花开玉女洗头盆。极伶俜影最销魂。

月地鸣蛩声咽咽，风帘摇烛泪痕痕。分无娇蝶与温存。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。